REPUBLIKA HRVATSKA

ZAGREBAČKA ŽUPANIJA

OPĆINA RAKOVEC

KLASA: 406-01/20-01/02

URBROJ: 238/25-03-20-01

Rakovec, 18. rujna 2020. godine

Na temelju članka 391. stavak 1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), Procedure upravljanja i raspolaganja nekretninama u vlasništvu Općine Rakovec (Klasa: 406-01/19-01/04, Urbroj: 238-25-19-03-01 od 24. rujna 2019. godine), Odluke Općinskog Vijeća Općine Rakovec o pristupanju prodaji nekretnina u vlasništvu Općine Rakovec (Klasa: 406-01/20-01/02, Urbroj: 238/25-01-20-01 od 31. srpnja 2020. godine), općinska načelnica Općine Rakovec objavljuje

**JAVNI NATJEČAJ**

**za prodaju nekretnina u vlasništvu Općine Rakovec**

1. **Predmet natječaja**

Prodaji se izlaže katastarska čestica na području naselja Mlaka: k.č. 71/31 k.o. Mlaka.

|  |  |  |  |  |  |  |
| --- | --- | --- | --- | --- | --- | --- |
| k.o. | k.č. | vlasništvo | namjena | oznaka | površina | Početna cijena |
| Mlaka | 71/31 | Općina | građevinsko | livada | 47 čhv | 23.593,75 kn |

1. Ponuditelji nude cijenu izraženu u kunama za cjelokupnu vrijednost nekretnine.
2. **Pravo sudjelovanja u natječaju imaju**:
* Fizičke osobe državljani Republike Hrvatske i državljani država članica Europske unije,
* Pravne osobe registrirane u Republici Hrvatskoj i državama članicama Europske unije,
* Ostale strane fizičke i pravne osobe mogu sudjelovati na javnom natječaju ako ispunjavaju zakonom propisane uvijete za stjecanje prava vlasništva na području Republike Hrvatske.
1. **Rok za dostavu ponude je zaključno s danom 28. rujna 2020. godine u 10:00 sati**.
2. Ponude se dostavljaju na adresu: Općina Rakovec, Rakovec 54, 10347 Rakovec, u zatvorenoj omotnici, s naznakom „ZA NATJEČAJ ZA PRODAJU NEKRETNINA – NE OTVARATI“ i adresom ponuditelja.
3. Ponude se podnose u pisanom obliku, na hrvatskom jeziku i latiničnom pismu.
4. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.
5. Nekretnine se izlažu prodaji prema načelu „viđeno – kupljeno“, što isključuje sve naknadne prigovore kupca.
6. Ponuditelji su dužni uplatiti **jamčevinu u iznosu od 10% od početne cijene u korist Proračuna Općine Rakovec na žiro račun broj IBAN: HR2923600001853600008, Model: HR68, Poziv na broj: 7757-OIB, opis plaćanja „jamčevina“.**

Ponuditelj koji je utvrđen kao najpovoljniji i odustane od sklapanja ugovora o kupoprodaji, nema pravo na povrat jamčevine.

Pravo na povrat jamčevine gubi se i u slučaju kada kupac zakasni s plaćanjem kupoprodajne cijene više od 30 dana u kojem slučaju općina ima pravo raskinuti ugovor.

Ponuditelju koji nije uspio u natječaju, jamčevina se vraća u roku od 30 dana od dana donošenja Odluke o utvrđivanju najpovoljnijeg ponuditelja.

Ponuditelju koji uspije u natječaju jamčevina se uračunava u kupoprodajnu cijenu.

1. Pisana ponuda mora sadržavati:
* Ime i prezime/naziv/adresa, sjedište, telefon i OIB ponuditelja
* Izvod iz sudskog, obrtnog ili drugog registra, ne stariji od 30 dana, računajući od dana objave ovog natječaja za pravne osobe i fizičke osobe obrtnika, može i elektronički ispis sa sudskog registra, odnosno iz obrtnog registra,
* Preslika osobne iskaznice ili domovnice za fizičke osobe državljane Republike Hrvatske, odnosno odgovarajući dokaz o stranom državljanstvu,
* Oznaku nekretnine za koje se dostavlja ponuda,
* Ponuđenu kupoprodajnu cijenu, a koja ne može biti manja od početne cijene predviđene ovim javnim natječajem,

**Ponuditelji nude cijenu izraženu u kunama za cjelokupnu vrijednost nekretnine**.

* Izjava ponuditelja da prihvaća sve uvjete iz ovog javnog natječaja,
* Dokaz o uplati jamčevine,
* Broj žiro ili tekućeg računa na koji se može izvršiti povrat jamčevine nakon proteka javnog natječaja.
1. Porezne obveze i ostale troškove vezane uz kupnju i prijenos vlasništva snosi kupac. Ostali uvjeti plaćanja utvrditi će se ugovorom o kupoprodaji. Pravo uknjižbe je po uplati cjelokupnog kupoprodajnog iznosa.
2. Za odabir ponuditelja iz ovog javnog natječaja, Općinsko vijeće Općine Rakovec utvrđuje kriterij, a to je:
* **najviša ponuđena cijena uz ispunjavanje uvjeta iz ovog javnog natječaja.**

U slučaju da dva ili više ponuditelja imaju istu ponuđenu cijenu, prednost će imati onaj ponuditelj čija ponuda je zaprimljena ranije.

U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći najpovoljniji ponuditelj.

Javni natječaj smatra se valjanim i ako je pravovremeno podnesena barem jedna valjana ponuda, sa ponuđenom cijenom koja je ista ili veća od početne.

1. Odluku o odabiru ponuditelja donosi Općinsko vijeće Općine Rakovec, o čemu će svi podnositelji ponuda biti pisanim putem obaviješteni u roku od 30 dana od donošenja Odluke.
2. Nepravodobne, nepotpune i nejasne ponude koje nisu sukladne ovom natječaju, kao i ponude s ponuđenim iznosom nižim od utvrđene početne cijene neće se razmatrati.
3. Odabrani ponuditelj dužan je sklopiti ugovor o kupoprodaji sa Općinom Rakovec u roku od 8 dana računajući od dana dostave Odluke Općinskog vijeća Općine Rakovec o odabiru ponuditelja, kojim ugovorom će se regulirati međusobna prava i obveze između ugovornih strana.
4. Ugovorom će se utvrditi pravo Općine da jednostrano raskine ugovor ukoliko kupac ne plati kupoprodajnu cijenu u roku određenim ugovorom i u drugim slučajevima određenim ugovorom.
5. Općinska načelnica zadržava pravo poništiti natječaj bez posebnog obrazloženja i bez snošenja novčanih i svih drugih eventualnih posljedica, kao i ne prihvatiti niti jednu zaprimljenu ponudu.
6. Ponuditelji mogu dostaviti ponudu na svojim obrascima uz navođenje svih podataka koji su određeni ovim natječajem.
7. Prilog ovom natječaju je obrazac ponudbenog lista i obrazac izjave koji su objavljeni na Internet stranici Općine Rakovec.
8. Sve potrebne informacije mogu se dobiti na telefon 01/2798-005 i na e-mail adresi opcina-rakovec@rakovec.hr.

OPĆINSKA NAČELNICA:

Brankica Benc, dipl.oec.